 Saturday, February 13, 2016 Local time: 06:31Geoff NyarotaxGeoff NyarotaWASHINGTON DC Intatheli zindaba labasakazi abalodumo abasebenza eZimbabwe Broadcasting Corporation bakhangelelwe ukungena kukhetho lwamaprimaries emabandleni ezombusazwe ukuze bancintise kukhetho lokudinga umongameli, amalunga edale lephalamende lenkokheli yezabelo.Udaba Esilethulelwe NguGibbs DubeiRepublish This Story UGeoff Nyarota Ungena Kukhetho Lwama Primaries KuMDC-TUGeoff Nyarota Ungena Kukhetho Lwama Primaries KuMDC-TIntatheli zindaba labasakazi abalodumo abasebenza eZimbabwe Broadcasting Corporation bakhangelelwe ukungena kukhetho lwamaprimaries emabandleni ezombusazwe ukuze bancintise kukhetho lokudinga umongameli, amalunga edale lephalamende lenkokheli yezabelo.Laba bagoqela uMnu. Geoffrey Nyarota owayengumhleli wephephandaba le Daily News, uMnu. Ezra Tshisa Sibanda, uMnu. Eric Knight, uMnu. James Maridadi, uMnu. Supa Mandiwanzira we  Zi-FM Radio Station labanye.   Umnu. Joel Gabhuza umsekeli wesikhulumeli se Movement for Democratic Change MDC ekhokhelwa nguMnu. Morgan Tsvangirai uthi zinengi intatheli zindaba lababengabasakazi abafuna ukuncintisa kukhetho lwamaprimaries ukuze babe ngamalunga edale lephalamande bemele leli bandla.UGabhuza uthi intatheli zindaba lezi ezilodumo zizahlolisiswa njengomuntu wonke okumele angene kukhetho lwebandla lokudinga amalunga edale lephalamende.UNyarota uthi uselungiselela ukungena kukhetho lolu eMakoni South emelwe okwamanje edale leli nguMnu. Pishai Muchauraya we MDC-T.USibanda laye uthi uselungiselela ukhetho lolu emangweni weVungu eNkabazwe okwamanje emelwe edale lephalamende ngumuntu olilunga leZanu PF. Uthi ulethemba lokuthi uzanqoba kukhetho lolu akhiphe uMnu. Josephat Madubeko esikhundleni sokumela iVungu Constituency.Kodwa-ke uMaridadi, owayengumsakazi eZBC njalo owayeyisikhulumeli sika Tsvangirai, uthi usacabanga ngokumela iMabvuku edale lephalamende.Abafisa ukuncintisa laba babikwa bezasebenzisa imali yabo nxa bekhankasa kukhetho lwamabandla. USibanda uthi usebenzisa imali yakhe yonke ayiphanda kweleBhilithane.Udaba Esilethulelwe NguGibbs Dube 